16 Setlhopha sa motlhanka se ba thapisa jang? Mo lekgolong la ntlha la dingwaga, baemedi ba setlhopha seno sa motlhanka ba ne ba neilwe go thapisa le go tlhoma balebedi mo diphuthegong, mme e re go tswa foo, balebedi bano ba thapise dinku. (1 Bakorintha 4:17) Go ntse jalo le gompieno. Setlhopha se se Laolang—e leng setlhopha se sennye sa bagolwane ba ba tloditsweng ba ba emelang setlhopha sa motlhanka—se neile baemedi ba sone gore ba thapise le go tlhoma batlhanka ba bodiredi le bagolwane mo diphuthegong tse di dikete tse di masomesome lefatshe ka bophara. Mo godimo ga moo, Setlhopha se se Laolang se rulaganya dikolo go ruta maloko a Dikomiti tsa Makala, balebedi ba ba etang, bagolwane, le batlhanka ba bodiredi gore ba tlhokomele jang dinku. Ba ntsha dikaelo tse dingwe ka makwalo, ka ditlhogo tse di gatisiwang mo makasineng wa Tora ya Tebelo, le ka dikgatiso tse dingwe, tse di tshwanang le ya Re Rulaganyeditswe go Dira Thato ya ga Jehofa. *